EkBass/fiwiki-20250220-pages-articles huggingface dataset:
Sanjō (Niigata)

Sanjō () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin keskiosassa Shinano- ja Igarashijokien yhtymäkohdassa. Kaupungin alue ulottuu Niigatan tasangolta Echigovuorille ja rajautuu kaakossa Fukushiman prefektuuriin. Sanjōssa on 96 274 asukasta (kesäkuussa 2020) ja sen pinta-ala on 431,97 neliökilometriä. Sanjō kehittyi Muromachi-kaudelta lähtien linnanaluskaupunkina Uesugi-klaanin vasallien, Sanjō-Nagao-klaanin hallinnassa. 1600-luvun alussa valtaan nousseen Tokugawa-sotilashallinnon daimio siirtyi kuitenkin läheiseen Nagaokaan, minkä myötä Sanjōn linna hylättiin. Edo-kaudella Sanjōsta tuli yksi maan tärkeimmistä metalliesineiden ja työkalujen valmistus- ja markkinapaikoista Mikin ja Sakain kaupunkien ohella. Pienimittakaavainen metalliteollisuus on myöhemminkin säilynyt merkittävänä elinkeinona. Kaupunkioikeudet osana Japanin nykyistä kunnallishallintoa Sanjō sai vuonna 1934. Kaupunki laajeni huomattavasti vuonna 2005, kun siihen liitettiin Sakaen maaseutukaupunki ja Shitadan kyläkunta. Kaupunkiin kuuluvilla maaseutualueilla tuotetaan esimerkiksi riisiä ja vihanneksia. Sanjōn rakennettuun kulttuuriperintöön kuuluu Honjō-jin buddhalainen temppeli, Hokke-koulukunnan päätemppeli, joka tunnetaan Oni- odori-tanssistaan. Eräs vuosittainen tapahtuma on Sanjōn leijafestivaali leijataisteluineen. Osa kaupungin alueesta kuuluu Echigo-sanzanin–Tadamin puolikansallispuistoon. Sanjōta palvelevat suurnopeusjunayhteys Jōetsu Shinkansen sekä JR Higashi-Nihonin Shin’etsu-päälinja ja Yahiko-linja. == Kuvia == Tiedosto:Rankeiso 20-Apr-2019.jpg|Echigo Nagano-onsenin Rankeisō- huvila Tiedosto:Sanjo maturi.jpg|Sanjō-matsuri Tiedosto:Sanjo city center area Aerial photograph.1975.jpg|Sanjō vuoden 1975 ilmakuvassa Tiedosto:Higashi- Sanjo Station 001 March2020.jpg|Higashi-Sanjōn rautatieasema == Lähteet == == Aiheesta muualla == * Kaupungin internetsivut Luokka:Niigatan prefektuurin kaupungit
Tottumiskysymys

Tottumiskysymys on vuonna 2019 ensi-iltansa saanut suomalainen draamakomediaelokuva. Se on koostettu kuudesta erillisestä lyhytelokuvasta, jotka seuraavat kuuden eri naisen päiviä. Elokuvan tarinat kertovat arjen kokemuksista, joista ei yleensä puhuta: siitä miten ihmiset käsittelevät vaikeita tilanteita, seksuaalista häirintää tai väkivaltaa. Tottumiskysymystä edelsi yksitoista erillistä Yksittäistapaus-lyhytelokuvaa, joista kuusi valittiin muokattavaksi pitkäksi elokuvaksi. Lopullista elokuvaa, jonka teossa käytettävissä oli kaikki kuuteen lyhytelokuvaan kuvattu materiaali, oli lopulta tekemässä yhteistyönä seitsemän ohjaajaa. Elokuvassa on yhteensä kymmeniä suomalaisia näyttelijöitä. Elokuva sai Jussi-gaalassa 2020 Nordisk Film -palkinnon ja oli sen lisäksi ehdolla neljässä Jussi-kategoriassa. == Näyttelijät == == Lähteet == ==Aiheesta muualla== * * Luokka:Vuoden 2019 suomalaiset elokuvat Luokka:Suomalaiset draamaelokuvat
Ivalon terveyskeskus

Ivalon terveyskeskus on Inarin kunnan keskustaajamassa Ivalossa toimiva terveyskeskus. Se on kunnan pääterveyskeskus, jonka ohella Inarissa on terveystalo Inarin kirkonkylässä ja Sevettijärvellä. Alkuvuonna 2020 Inarin johtavana lääkärinä toimi Outi Liisanantti. Betonirunkoinen, tiiliverhoiltu, kaksikerroksinen terveyskeskusrakennus valmistui vuonna 1973. Terveyskeskus päivystää ja palvelee ajanvarauksella kiireettömissä asioissa arkisin kello 8–16. Akuuttisairaanhoitoa ja päivystyspalveluja voi hätätilanteissa saada päivittäin ympärivuorokautisesti (24 h). Iltaisin, öisin ja viikonloppuna hoitotarpeesta tulee soittaa päivystävälle sairaanhoitajalle ja hoitoon tullaan vuodeosaston kautta. Ympärivuorokautista akuuttisairaanhoitoa ja yöpäivystystä on hätätilanteissa tarjolla myös kauempana Rovaniemellä Lapin keskussairaalan päivystyksessä (Ounasrinteentie 22, Rovaniemi). Ivalon terveyskeskus esitetään eräänä television rikosdraamasarja Ivalon tapahtumapaikoista. ==Lähteet== ==Aiheesta muualla== *Antti Halonen (24.1.2020) IL Ivalossa: Ei koronavirusta – helpottava testitulos julkaistiin (iltalehti.fi) Luokka:Inarin rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset
Aleksandr Gusev (maahockeypelaaja)

Aleksandr Petrovitš Gusev (, 21. helmikuuta 1955 Sredneuralsk, Venäjän SFNT – 1994 Sredneuralsk, Venäjä) oli Neuvostoliittoa edustanut maahockeypelaaja ja olympiamitalisti. Gusev kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia. Gusev teki olympiaturnauksessa neljä maalia.Olympedia == Lähteet == * === Viitteet === == Aiheesta muualla == * Luokka:Neuvostoliittolaiset maahockeypelaajat Luokka:Neuvostoliittolaiset olympiamitalistit Luokka:Vuonna 1955 syntyneet Luokka:Vuonna 1994 kuolleet
Boy Story

Boy Story () on kiinalainen hip-hop-yhtye, jonka perustivat JYP Entertainment ja Tencent vuonna 2017. Yhtye koostuu kuudesta jäsenestä, jotka ovat Hanyu, Zihao, Xin Long, Zeyu, Ming Rui ja Shuyang. Boy Story julkaisi ensimmäisen singlensä ”How Old R U” syyskuussa 2017. Boy Story julkaisi ensimmäisen EP:nsä Enough syyskuussa 2018. == Historia == === Ennen uran alkua === Syyskuusta 2017 lähtien "Real! Project" Special Plan julkaistiin neljällä singlellä viralliseen debyyttiin syyskuussa 2018. Ensimmäinen single oli "How Old R U". Toinen single oli "Can't Stop", joka julkaistiin 15. joulukuuta 2017, ja kolmas single oli "Jump Up", joka julkaistiin 30. maaliskuuta 2018. Viimeisen singlen ennen debyyttinsä tuotti JYP:n perustaja. Viihde, Park Jin-young Kappale "Handz Up" julkaistiin 12. kesäkuuta 2018. === 2018 - läsnä: debyytti riittävästi === Boy Story aloitti virallisen debyytinsä 21. syyskuuta 2018 heidän ensimmäisellä minialbumillaan Enough, joka sisälsi kaikki debyyttiä edeltävät singlet ja debyytti kappaleen "Enough". Ryhmä julkaisi 21. lokakuuta 2018 "Stay Magical" (奇妙 里). Seuraavana kuukautena Boy Story suoritti kappaleen "For U", joka oli omistettu BOSS: lle (fandom). Boy Story julkaisi paluunsa 29. maaliskuuta 2019 kappaleella "Oh My Gosh", jota seurasi toinen paluu 26. heinäkuuta 2019 "Too Busy" -tapahtumassa yhteistyössä Jackson Wang kanssa. Boy Story julkaisi 6. tammikuuta toisen minialbuminsa "I = U = WE 序". == Jäsenet == Taiteilijanimi Syntymänimi Nimimerkki Syntymäaika Syntymäpaikka Asento Romanisointitapa Kiina Romanisointitapa Kiina Hanyu 涵予 Jia Hanyu 贾涵予 Jia Bao 20. toukokuuta 2004 Henan, Kiina Johtaja, pää räppari, tanssija, satunnainen vokalisti. Zihao 梓豪 Li Zihao 李梓豪 Qi Qi 22. lokakuuta 2004 Tianjin, Kiina Räppari, tanssija, satunnainen vokalisti. Xin Long 鑫隆 He Xinlong 贺鑫隆 Long Long 11. maaliskuuta 2005 Taiyuan, Shanxi, Kiina Räppari, päätanssija, satunnainen vokalisti. Zeyu 泽宇 Yu Zeyu 于泽宇 Xiao yu, Yu Yu 24. joulukuuta 2005 Tianjin, Kiina Johtava vokalisti, tanssija, satunnainen räppari, visuaalinen. Ming Rui 明睿 Gou Mingrui 苟明睿 Gou Gou 28. elokuuta 2006 Chengdu, Sichuan, Kiina Laulaja, tanssija, satunnainen räppari. Shuyang 书漾 Ren Shuyang 任书漾 Yang Yang 24. huhtikuuta 2007 Pingyao, Shanxi, Kiina Laulaja, tanssija, räppari, maknae. == Diskografia == Otsikko Albumin tiedot Lauluja Enough * Käynnistäminen : 21. syyskuuta 2018 * Leima: JYP Entertainment * Kiltti: CD, digitaalinen lataus # How Old RU # Can’t Stop # Jump Up # Handz Up # Enough I=U=WE : 序 * Käynnistäminen: 6. tammikuuta 2020 * Leima: JYP Entertainment * Kiltti : CD, digitaalinen lataus # Intro : Boy Story # If # Energy # Xu, Gao Bai # Outro : Bi Ci Lauluja Otsikko Vuosi Asento Billboard Kiina Albumi Ref. "How Old R U" 2017 8 Enough "Can't Stop" 7 "JUMP UP" 2018 2 "Handz Up" 30 "Enough" 8 "奇妙 里 (Stay Magical)" — Laulu "For U" 15 Laulu "Oh My Gosh" 2019 — Laulu "Too busy" — Too Busy === M/V === Otsikko Vuosi How Old R U 2017 Can't Stop JUMP UP 2018 Handz Up Enough 奇妙里(Stay Magical) For U Oh My Gosh 2019 Too Busy 如果 (Ru Guo)- if 2020 序 告白 (Xu Gao Bai) == Lähteet == Luokka:Eteläkorealaiset yhtyeet
Chuno

Chuno (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Jang Hyuk, Oh Ji-ho, Lee Da-hae, Gong Hyung-jin ja Lee Jong- hyuk. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset toimintasarjat Luokka:KBS:n televisiosarjat
Iljimae

Iljimae () on televisioyhtiö SBS:n esittämä eteläkorealainen draamasarja. Sen päärooleissa ovat Lee Joon-gi, Han Hyo-joo, Lee Young-ah ja Park Si-hoo. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:Eteläkorealaiset toimintasarjat Luokka:SBS:n televisiosarjat
Wanggwa na

Wanggwa na (, ) on televisioyhtiö SBS:n esittämä eteläkorealainen draamasarja. Sen päärooleissa ovat Oh Man-seok, Ku Hye-sun ja Go Joo-won. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:SBS:n televisiosarjat
Susanghan partner

Susanghan partner (, ) on televisioyhtiö SBS:n esittämä eteläkorealainen draamasarja. Sen päärooleissa ovat Ji Chang-wook, Nam Ji-hyun, Choi Tae-joon ja Kwon Nara. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
When the Camellia Blooms

When the Camellia Blooms () on televisioyhtiö KBS2:n esittämä eteläkorealainen draamasarja. Sen päärooleissa ovat Gong Hyo-jin, Kang Ha-neul, Kim Ji-seok, Son Dam-bi ja Kim Kang-hoon. Suomessa sarja alkoi samanaikaisesti Netflixissä. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:KBS:n televisiosarjat
Gyeolhon gyeyak

Gyeolhon gyeyak (, ) on televisioyhtiö MBC:n esittämä eteläkorealainen draamasarja. Sen päärooleissa ovat Lee Seo-jin ja Uee. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:MBC:n televisiosarjat
Oh! My Lady

Oh! My Lady () on televisioyhtiö SBS:n esittämä eteläkorealainen draamasarja. Sen päärooleissa ovat Chae Rim ja Choi Siwon. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
Na-ui ajeossi

Na-ui ajeossi (, ) on televisioyhtiö tvNin esittämä eteläkorealainen draamasarja. Sen päärooleissa ovat Lee Sun-kyun ja IU. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:tvN:n televisiosarjat
Escobar, el patrón del mal

Escobar, el patrón del mal on televisioyhtiö Caracol Televisiónin esittämä kolumbialainen TV-sarja. Sen pääroolissa on Andrés Parra. == Rooleissa == == Aiheesta muualla == * Luokka:2010-luvun draamasarjat Luokka:Kolumbialaiset televisiosarjat Luokka:Caracol Televisiónin telenovelat
La ronca de oro

La ronca de oro on televisioyhtiö Caracol Televisiónin esittämä kolumbialainen TV-sarja. Sen päärooleissa ovat Ana María Estupiñán ja Majida Issa. == Aiheesta muualla == * IMDB Luokka:2010-luvun draamasarjat Luokka:Kolumbialaiset televisiosarjat Luokka:Caracol Televisiónin telenovelat
Artur Tollet

Ernst Artur (Arthur) Tollet (16. heinäkuuta 1866 Turku – 31. elokuuta 1935 Helsinki) oli suomalainen lääkäri, joka sai lääkintöneuvoksen arvonimen vuonna 1919, jolloin se myönnettiin Suomessa ensimmäisen kerran. ==Henkilöhistoria== Artur Tolletin vanhemmat olivat maistraatinsihteeri Karl Arvid Tollet ja Tilda Lovisa Jakobina Säve ja puoliso vuodesta 1895 Anna Koroleff. Tollet tuli ylioppilaaksi Turussa ja valmistui filosofian maisteriksi 1886 ja lääketieteen lisensiaatiksi 1892. Hän toimi kaupunginlääkärinä Maarianhaminassa 1893–1898 ja sotilas- ja yksityislääkärinä Helsingissä vuodesta 1898. Hän työskenteli myös kylpylälääkärinä Maarianhaminassa ja Savonlinnassa. Tollet oli Maarianhaminan ja Helsingin kaupunginvaltuuston jäsen. Hänellä oli lisäksi useita muita luottamustehtäviä. Suomen Lääkäriliiton sihteerinä Tollet toimi 1910–1917 ja puheenjohtajana 1917–1927.Ylioppilasmatrikkeli 1853–1899. (Viitattu 24.7.2020.)Aikalaiskirja: Kuka kukin on 1934, s. 684. (Viitattu 24.7.2020.) ==Julkaisuja== * Tollet, Artur – Hällberg, Karl V. – Willebrand, E. von (toim.): Mariehamns hafs-kuranstalt på Åland: 1894, 15 juni – 15 september. 1894. * Komitealta ehdotuksen tekemistä varten uudeksi asetukseksi lääkärintoimen harjoittamisesta. 1921. * Tollet, Artur – Uggla, John (toim.): Den nya lagstiftningen angående självstyrelse för Åland jämte tillhörande författningar. 1922. * Tollet, Artur – Uggla, John (toim.)Lagstiftningen angående självstyrelse för Åland jämte tillhörande författningar: med förklaringar. 1930. ==Lähteet== Luokka:Suomalaiset lääkärit Luokka:Helsingin kaupunginvaltuutetut Luokka:Maarianhaminan kaupunginvaltuutetut Luokka:Vuonna 1866 syntyneet Luokka:Vuonna 1935 kuolleet
Hannu Koskivuori

Hannu Kalevi Koskivuori (6. tammikuuta 1922 Virolahti – 8. maaliskuuta 2000 Kotka) oli suomalainen yritys- ja urheilujohtaja, joka sai ensimmäisenä Suomessa liikuntaneuvoksen arvonimen, vuonna 1979. ==Henkilöhistoria== Koskivuoren vanhemmat olivat työnjohtaja, maanviljelijä Toivo Koskivuori ja Linnea Hellin Kivelä ja puoliso vuodesta 1950 Irene Meri Virta. Keskikoulun käynyt Koskivuori oli yritysjohtaja Haminassa vuodesta 1945. Veikkauksen palveluksessa aluejohtajana Kuopiossa hän toimi 1974–1987. Urheilujohtajana ja urheilun monissa luottamustehtävissä toiminut Koskivuori oli Suomen Hiihtoliiton puheenjohtajana vuodesta 1967 vuoteen 1985, jolloin hänet kutsuttiin liiton kunniapuheenjohtajaksi. Hän toimi myös Suomen olympiakomitean varapuheenjohtajana ja SVUL:n liittovaltuuston puheenjohtajana sekä hallituksen jäsenenä, samoin kuin Kansainvälisen hiihtoliiton luottamustehtävissä. Suomen talviolympiajoukkueen ylijohtajana Koskivuori toimi viisissä eri kisoissa. Hän oli Haminan kaupunginvaltuuston jäsen 1960–1974.Liikuntaneuvos Hannu Koskivuori kuollut. Helsingin Sanomat 9.3.2000. (Maksullinen artikkeli.) Viitattu 24.7.2020.Kuka kukin on 1990 (Aikalaiskirja), s. 470. Helsinki: Otava.Joviaali urheilujohtaja oli isähahmo: Entinen puheenjohtaja Hannu Koskivuori. Muistokirjoitus. Helsingin Sanomat 10.3.2000. (Maksullinen artikkeli.) Viitattu 24.7.2020. Suomen liikuntakulttuurin ja urheilun suuren ansioristin Koskivuori sai 1987.Alppilajien kehno tilanne harmittaa yhä. Helsingin Sanomat 5.1.1992. (Maksullinen artikkeli.) Viitattu 24.7.2020. Vuonna 1985 hän itse sai ensimmäisen Hannu Koskivuori -mitalin. ==Julkaisuja== * Hiihtäjä: Suomen hiihtoliiton vuosikirja 1967, 1968, 1969, 1970, 1971, 1972, 1973, 1982, 1984. Hannu Koskivuori ym. (toim.) * Vuokatin Urheiluopisto 25 vuotta. 1970. Hannu Koskivuori, ym. (toim.) ==Lähteet== == Aiheesta muualla == * Kiveen hakatut: Hiihtovaikuttaja Hannu Koskivuori. Yle Areena. Luokka:Suomalaiset urheilujohtajat Luokka:Suomalaiset yritysjohtajat Luokka:Suomalaiset yrittäjät Luokka:Haminan kaupunginvaltuutetut Luokka:Vuonna 1922 syntyneet Luokka:Vuonna 2000 kuolleet
Itämies

Itämies on sukunimi, joka on muun muassa seuraavilla suomalaisilla henkilöillä: *Iiro Itämies (s. 1972), jääkiekkomaalivahti *Juhani Itämies (s. 1945), hyönteistutkija, tietokirjailija ja Oulun yliopiston eläinmuseon intendentti *Lauri Itämies (ent. Östman, 1916–2002), virkamies ja ylikamreeri.
Sergio Higuita

Sergio Andrés Higuita García (s. 1. elokuuta 1997 Medellín) on kolumbialainen maantiepyöräilijä. Hän edusti kolumbialaista Team Manzana Postobónia 2016–2018, espanjalaista Team Euskadia alkuvuoden 2019 sekä yhdysvaltalaista EF Pro Cycling / EF Education–Nippo -joukkuetta toukokuusta 2019 vuoden 2021 loppuun. Kausilla 2022–2024 hän ajoi saksalaisessa Bora-Hansgrohessa. Vuodesta 2025 alkaen hän on edustanut kazakstanilaista XDS Astana Teamia. Higuita voitti Becerril de la Sierraan päättyneen 18. etapin Espanjan ympäriajossa 2019. Hän voitti maantieajon Kolumbian-mestaruuden 2020 ja 2022. Hän voitti 2022 Katalonian ympäriajon 16 sekunnin erolla Richard Carapaziin. == Saavutuksia == Lähteet: Pro Cycling Stats, Cycling Archives ;2017 :Vuelta Asturias, mäkikirikilpailun voitto ;2018 :Tour of China I, mäkikirikilpailun voitto :Kolumbian ympäriajo, 3. etapin voitto ;2019 :Volta a la Comunitat Valenciana, nuorten kilpailun voitto :Volta ao Alentejo, 5. etapin voitto :Kalifornian ympäriajo, kokonaiskilpailussa toinen :Puolan ympäriajo, kokonaiskilpailussa neljäs :Espanjan ympäriajo, kokonaiskilpailussa 14:s, 18. etapin voitto :MM-kilpailut, alle 23-v. maantieajossa neljäs :Giro dell'Emilia, kolmas ;2020 :Maantieajon Kolumbian-mestaruus :Tour Colombia, kokonaiskilpailun, nuorten kilpailun ja 4. etapin voitto :Pariisi–Nizza, kokonaiskilpailussa kolmas, nuorten kilpailun voitto ;2021 :Ranskan ympäriajo, 14. etapilla kolmas ;2022 :Maantieajon Kolumbian-mestaruus :Volta ao Algarve, 5. etapin voitto :Katalonian ympäriajo, kokonais- ja mäkikilpailun sekä nuorten kilpailun voitto :Liège–Bastogne–Liège, viides :Tour de Romandie, 4. etapin voitto :Sveitsin ympäriajo, kokonaiskilpailussa toinen, nuorten kilpailun voitto :Puolan ympäriajo, 3. etapin voitto :Tre Valli Varesine, toinen :Lombardian ympäriajo, neljäs ;2023 :Vuelta a San Juan. kokonaiskilpailussa kolmas :GP Miguel Indurain, toinen :Baskimaan ympäriajo, kokonaiskilpailussa kuudes, 5. etapin voitto == Lähteet == Luokka:Kolumbialaiset maantiepyöräilijät Luokka:Vuonna 1997 syntyneet Luokka:Elävät henkilöt
Otto Wilhelm Masing

Otto Wilhelm Masing (1763–1830) oli virolainen pappi ja kirjailija. Masingin isä oli lukkari, ja suku on virolaista alkuperää (Masing = maasik, mansikka). Saatuaan yliopistokoulutuksen Torgaussa ja Hallessa Masing oli ensin muutaman vuoden kotiopettajana. Vuodesta 1788 lähtien kuolemaansa asti hän palveli pappina ja hoiti erilaisia papillisia luottamustoimia. Hänen sekä saksan- että etenkin vironkielinen runsas ja monipuolinen kirjallinen toimintansa on merkittävä: aapinen, katekismus ja muita hengellisiä kirjoja, laskuoppi, selontekoja viron kielen oikeinkirjoituksesta, kalentereita ynnä muuta. Masing on käännöksissään muun muassa kehittänyt viron käyttöä lakikielenä: Tallorahwa seadus (1820). 1821 hän alkoi toimittaa vironkielistä sanomalehteä Maarahwa näddalaleht (Viron kansan viikkolehti), jota ilmestyi numero viikossa neljänä vuotena (1821–1823 ja 1825). Tämä virolainen lehti, toinen järjestyksessä (ensimmäinen lehti syntyi ja kuoli 1806), muistuttaa sisällykseltään Reinhold von Beckerin Turun Wiikko-Sanomia, joka näyttääkin olleen virolaisen lehden esikuvana. Masingin ansiot viron kielen oikeinkirjoituksen kehittämisessä ovat suuret. Hän on keksinyt ja alkanut ensimmäisenä käyttää omaa merkkiä eräälle virolaiselle äänteelle, takaiselle e:lle, jota ennen oli monella eri tavalla kirjoitettu; tämä merkki on õ. Muut Masingin ortografiset parannusyritykset eivät saaneet kannatusta, ja vasta Eduard Ahrens vakiinnutti nykyisen suomen kielen mukaisen viron oikeinkirjoituksen. == Lähteet == ==Aiheesta muualla== Luokka:Virolaiset papit Luokka:Virolaiset kielitieteilijät Luokka:Virolaiset kirjailijat Luokka:Vuonna 1763 syntyneet Luokka:Vuonna 1830 kuolleet
Muuttohaukat (yritys)

Muuttohaukat on muutto- ja muutospalveluihin erikoistunut muuttopalveluyhtiö. Muuttohaukat tekee toimitilan muutos-, poisto- ja kierrätyspalvelut sekä kalusteasennukset. Muuttohaukkojen toiminta rakentuu muuttopalveluun tyytyväisen asiakkaan kokemuksen myötä. Muuttohaukkojen asiakaslupaus kiteytyy tunnettuun iskulauseeseen - Muutamme käsityksesi muuttamisesta® Muuttohaukat Oy on perustettu vuonna 1992. Aikanaan kun muuttoyrityksen perustamista suunniteltiin, yksi päätettävistä asioista oli toimintaa osuvasti kuvaavan nimen keksiminen. Lopulta asia kirkastui ja muuttoyritys sai nimensä luonnon oman muuttajan mukaan, Muuttohaukka. == Lähteet == * Yritys- ja yhteisötietojärjestelmä, Muuttohaukat Oy * Taloussanomat, yritystiedot, Muuttohaukat Oy * Kauppalehti, yrityshaku, Muuttohaukat Oy == Aiheesta muualla == * Muuttohaukkojen verkkosivut Luokka:Suomalaiset logistiikkayhtiöt
Lahden Peli-Veikot

Lahden Peli-Veikot on jalkapalloilun erikoisseura, jonka historia juontaa vuoteen 1905 ja Viipuriin. Seura perustettiin tuolloin Sorvalin Veikot -nimellä ja on tätä nykyä Lahden toiseksi vanhin jalkapalloseura. Seura siirtyi Lahteen sotien jälkeen ja päälajiksi vakiintui samalla jalkapallo. Vuonna 1962 seuran nimi lyhennettin muotoon Veikot, vuotta myöhemmin muotoon Peli-Veikot ja lopulta 1964 nimeksi tuli Lahden Peli-Veikot. Lahden Peli- Veikot pelasi vuosikymmeniä alemmissa divisioonissa sekä Lahden että Uudenmaan piireissä. 2000-luvun kuluessa toiminta on vakiintunut KKI-ikämiessarjoihin. Viime vuosina seura on selviytynyt KKI 45 -sarjassa ylempään loppusarjaan kausina 2015 (8.), 2018 (10.) sekä 2019 (6.). Menneen vuosikymmenen aikana seura on pelannut kausittain vaihdellen myös KKI 35 sekä KKI 40 -sarjoissa. Seura on osallistunut myös KKI SM -karsintoihin.https://www.palloliitto.fi/ottelut-ja- sarjat/tulospalveluarkisto/uusimaa/2019-jalkapallo-uusimaa ==Lähteet== Luokka:Suomalaiset jalkapalloseurat Luokka:Lahtelaiset urheiluseurat
CFAO

CFAO (nykyään lyhenne sanoista Corporation For Africa & Overseas, aikaisemmin Compagnie française de l’Afrique occidentale) on etupäässä Afrikassa toimiva ranskalainen monialayritys. Se myy autoja ja lääkkeitä, omistaa kauppakeskuksia ja valintamyymälöitä, tuottaa kulutustavaroita ja toimii tietotekniikka- ja energia-alalla. Marseillelainen kauppias Charles-Auguste Verminck perusti vuonna 1852 Compagnie du Sénégal et de la côte d’Afrique -yhtiön, josta tuli Compagnie française de l’Afrique occidentale vuonna 1887. Ranskan Länsi-Afrikassa ja muissa siirtomaissa toimineen yhtiön kauppatavaroita olivat maapähkinä, kaakao, saippua, kasviöljyt, kautsu, kahvi, vuodat, tupakka ja alkoholi. CFAO:n ranskalaiset ja libanonilaiset edustajat ajoivat afrikkalaiset kauppiaat pois markkinoilta ja sitoivat maanviljelijät yhtiöön ennakkomaksuilla ja lainoilla. Yhtiön paikalliset investoinnit olivat hyvin vähäisiä. Toisen maailmansodan jälkeen CFAO laajensi autojen ja muovituotteiden kauppaa ja perusti valintamyymälöitä Afrikkaan ja Ranskaan. Siirtomaiden itsenäistyttyä se menetti asemiaan Afrikassa. Vuonna 1990 CFAO:sta tuli osa Pinault-ryhmää ja vuodesta 2012 sen omistaa Toyota-ryhmään kuuluva Toyota Tsusho. ==Lähteet== ==Aiheesta muualla== * CFAO:n sivusto , Luokka:Ranskalaiset yritykset
Shibata

Shibata () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee prefektuurin ja Niigatan tasangon pohjoisosassa Kajijoen varrella. Kaupungin alue ulottuu Japaninmeren rannikolta Iidevuorille ja rajautuu idässä Yamagatan prefektuuriin. Shibatassa on 96 513 asukasta (kesäkuussa 2020) ja sen pinta-ala on 533,10 neliökilometriä. Shibata kehittyi vuodesta 1598 lähtien Shibatan daimiokunnan pääkaupunkina ja linnanaluskaupunkina Mizoguchi-klaanin hallinnassa. Se on säilyttänyt monia linnanaluskaupungin piirteitä nykypäivään saakka. Shibatan linnan paikalle sijoitettiin ennen toista maailmansotaa keisarillisen Japanin armeijan rykmentti; nykyään alue on Japanin itsepuolustusvoimien käytössä. Kaupunkiin alkoi syntyä metalli- ja koneteollisuutta, kun sinne valmistui rautatieyhteys vuonna 1912. Kaupunkioikeudet osana Japanin nykyistä kunnallishallintoa Shibata sai vuonna 1947. 1960-luvulta lähtien Shibataan on sijoittunut myös elintarvike-, panimo-, kemian-, vaate- ja puuteollisuutta. Kaupunkia ympäröivä maaseutu on viljavaa, ja siellä tuotetaan riisin lisäksi vihanneksia, hedelmiä, maitoa ja sianlihaa. Vuonna 2003 Shibataan liitettiin Toyouran maaseutukaupunki, vuonna 2005 Shiunjin maaseutukaupunki ja Kajikawan kyläkunta. Shibatan rakennettuun kulttuuriperintöön kuuluvat Shibatan linnan jäljelle jääneet osat, Shibatan daimiokunnan ashigaru-jalkaväen rakennus Ashigaru-nagaya ja daimion entisen residenssin paikalla sijaitseva Shimizu- enin puutarha. Kaupungin lounaisosassa toimii Tsukioka-onsenin kuuma lähde. Osa kaupungin alueesta kuuluu Bandain–Asahin kansallispuistoon. Shibataa palvelevat JR Higashi-Nihonin Uetsu-päälinja ja Hakushin-linja. == Kuvia == Tiedosto:160717 Tsukioka Onsen Shibata Niigata pref Japan21s3.jpg|Tsukioka- onsenin katukuvaa Tiedosto:160716 Shimizuen Shibata Niigata pref Japan43s3.jpg|Shimizu-enin puutarha Tiedosto:Shibata city center area Aerial photograph.1975.jpg|Shibata vuoden 1975 ilmakuvassa Tiedosto:160717 White wall barracks archives museum of public relations Shibata Niigata pref Japan01s3.jpg|Shibatan vanha kasarmi == Lähteet == == Aiheesta muualla == * Kaupungin internetsivut Luokka:Niigatan prefektuurin kaupungit
Tuomastornit

Tuomastornit on näkötorni, joka sijaitsee Kullasvuoren ulkoilualueella Padasjoella. Näkötorni on valmistunut vuonna 2013 ja sen korkeus on noin 14 metriä. Torni on rakennettu pääosin liimapuusta, ja se on tehty kestämään suurienkin ryhmien vierailut. Tuomastornit koostuvat kahdesta osasta: matalammasta Pikku-Tuomaksesta ja korkeammasta Iso-Tuomaksesta. ==Lähteet== ==Aiheesta muualla== * Tuomastornit Padasjoen kunnan sivuilla * Padasjoen Tuomastornit Tripadvisor-sivulla Luokka:Padasjoen rakennukset ja rakennelmat Luokka:Suomen näkötornit Luokka:Padasjoki
Shibata (täsmennyssivu)

Shibata voi tarkoittaa: == Maantiede == * Shibata, Japanin kaupunki Niigatan prefektuurissa * Shibata, Japanin maaseutukaupunki Miyagin prefektuurissa * Shibatan piirikunta, Japanin piirikunta Miyagin prefektuurissa == Henkilöt == * Ai Shibata (s. 1982), japanilainen uimari ja olympiavoittaja * Hanae Shibata (s. 1992), japanilainen jalkapalloilija * Katsumi Shibata (1909–1940-luku), japanilainen maahockeypelaaja ja olympiamitalisti * Minao Shibata (1916–1996), japanilainen säveltäjä * Shibata Zeshin (1807–1891), japanilainen lakkataiteilija ja taidemaalari == Muuta == * Shibata-klaani, japanilainen klaani
Camille Chamoun

Camille Chamoun (3. huhtikuuta 1900 Deir-el-Qamar, Libanon – 7. elokuuta 1987 Beirut, Libanon) oli Libanonin presidentti 1951–1958.Camille Chamoun, Britannica.com, viitattu 24.7.2020 Poliittisen uransa alussa Chamoun vaikutti lähinnä maroniittikristittyjen muodostamassa Perustuslaillisessa ryhmässä. 1940-luvun lopulla Chamoun oli noussut ryhmän keskiöön. Hän pyrki presidentiksi jo 1948, mutta se ei onnistunut, sillä Bishara al-Khuri valittiin toiselle kaudelle, joten hän ryhtyi rakentamaan poliittista oppositiota. Khuri joutui syksyn 1952 yleislakon vuoksi eroamaan, ja Chamoun valittiin presidentiksi. Hänen valtakaudellaan maassa vallitsi todellinen demokratia, lehdistö oli vapaa ja poliittinen oppositio saattoi toimia, mutta hänen uudistuksensa eivät jääneet pysyviksi. Kun muslimien tukema aseellinen kapina puhkesi Beirutissa 1958, hänen eroaan alettiin vaatia. Hän kuitenkin toimi kautensa loppuun mutta ei asettunut ehdokkaaksi toiselle kaudelle, ja lyhyen tauon jälkeen hänet valittiin 1960 parlamenttiin. Sisällissodan puhjettua 1975 hän nousi vaikutusvaltaiseen asemaan ja oli ministerinä useaan otteeseen. Chamous kirjoitti useita muistelmateoksia, muun muassa Crise au Leban (1977) ja Mémoires et souvenirs (1979). ==Lähteet== ==Aiheesta muualla== Luokka:Libanonin presidentit Luokka:Vuonna 1900 syntyneet Luokka:Vuonna 1987 kuolleet
Kaljaasi Georg

Kaljaasi Georg oli suomalainen kaljaasi, jonka saksalainen sukellusvene UC-57 upotti Selkämerellä Merikarvian Ouran lähistöllä 26. kesäkuuta 1917.Hylyt.net : GeorgHylyt.net : Martinniemi Sukellusvene oli 26. kesäkuuta noin kello 16 Kaijakarin pohjoispuolella, kun se kohtasi porilaisen F. A. Juseliuksen omistaman hinaaja Martinniemen ja taivassalolaisen Nestor Henrikssonin kaljaasi Georgin. Hinaaja oli hinaamassa kahta tyhjää proomua Merikarvialle hakeakseen haapatukkilastin Porin tulitikkutehtaalle. Kaljasi Georg oli matkalla Merikarvialta Turkuun lastinaan tervatynnyreitä ja tyhjiä silakkalaatikoita. Hinaajassa ja proomuissa olleet miehet pakotettiin poistumaan soutuveneellä kohti Merikarviaa ja sen jälkeen saksalaiset veivät hinaajasta kaiken irtaimen köysineen ja muonavaroineen sukellusveneeseen. Lopuksi hinaajaa ja proomuja tulitettiin sukellusveneen tykillä niin että hinaaja upposi. Tämän jälkeen kaljaasi Georgin kaksihenkinen miehistö pakotettiin poistumaan veneellä laivasta ja saksalaiset ottivat haltuunsa laivan lipun, laivapäiväkirjan ja vesiämpärin. Lopuksi kaljaasi upotettiin yhdellä tykinlaukauksella. Georgin miehistö souti sitten veneellä Ouralle, josta heidät pelastettiin. Kaljaasin lastina olleet tervatynnyrit jäivät kellumaan pinnalle ja suurin osa niistä saatiin myöhemmin otettua talteen. Martinniemen hinaamat proomut olivat myös jääneet vesilastissa kellumaan pinnalle ja ne saatiin myös pelastettua. Sukellusvene oli poistunut paikalta kohti etelää pinnalla ajaen. == Lähteet == Luokka:Suomalaiset purjelaivat Luokka:Laivaonnettomuudet Suomessa Luokka:Selkämeren hylyt Luokka:1910-luvun onnettomuudet Suomessa Luokka:Vuoden 1917 onnettomuudet
Freddy Fazbear’s Pizzeria Simulator

Freddy Fazbear's Pizzeria Simulator (FFPS, Five Nights at Freddy's 6, FNaF 6) on Scott Cawthonin luoma selviytymiskauhupeli. Peli on kuudes osa Scott Cawthonin luomasta Five Nights at Freddy's-sarjasta. Peli julkaistiin 4. joulukuuta 2017 Steam-palvelussa. == Tarina == Michael Afton on uudistetun Fazbear Entertainment Inc. yhtiön franchise-ravintolan omistaja. Yhtiön pääkonttorit sijaitsevat Washingtonissa, Utahissa. Sijoitettuaan ravintolaan pelaajalle on jäänyt 100 dollaria, jotka hän voi käyttää uuteen ravintolaansa. Pelaajan on selviydyttävä 6 kokonaista yötä ja päivää saadakseen pelin suoritettua. Viimeisen yön jälkeen Scrap Baby kertoo pelaajalle, että he (Scrap Baby, Molten Freddy ja Lefty) ovat tulleet ravintolaan saamaan lahjan, ja tekemään mihin he ovat luotu (tappamaan lapsia), jotta hänen isänsä olisi ylpeä heistä. Kasettimies (varmistettu myöhemmin olevan Henry Five Nights at Freddy's: The Silver Eyes kirjasta), keskeyttää hänet, kutsuen häntä Elizabethiksi ja kertoo hänelle, että hän ja muut animatronicit ovat loukussa labyrintissa venttiileissä pizzerian sisällä. Kasettimies kertoo pelaajalle, että hän on luonut pelaajalle tien pizzeriasta ulos, mutta hänellä on tunne, että pelaaja tahtoo mieluummin jäädä pizzerian sisälle. Hän kertoo pelaajalle, että hän on myös ravintolassa ja aikoo jäädä sinne. Kasettimies kertoo pelaajalle, että muisto ravintoloista (viitaten pizzeroihin sarjan aikaisemmista) ja siitä, mitä niissä tapahtui alkaa pikku hiljaa kadota. Pelissä tulee välianimaatio, jossa näkyy kun Pizzeria palaa, ja animatroniset robotit yrittävät paeta, onnistumatta siinä. Kun pizzeria palaa, kasettimies kertoo, että pizzeria oltiin luotu houkuttelemaan animatronisia robotteja, jotta niiden sisällä olevien lasten sielut saisivat rauhan. Ainut, jonka sielu ei saisi rauhaa olisi William Afton. Kasettimies sanoo "Helvetin syvin aukko on avautunut nielläkseen sinut. Älä anna Demonien odottaa sinua, vanha kaverini. Kasetti mies sen jälkeen puhuu lapselleen (Eniten Charlielle kirjoista), joka on lefty/marionette, sanoen hänelle "Tiesin että sinä palaisit, että hän ei katoaisi. Sinä olet aina puolustanut viattomia. Olen pahoillani että kukaan ei ollut siellä auttamassa sinua, niinkuin sinä autoit muita. En pystynyt pelastamaan sinua silloin, joten anna minun pelastaa sinut nyt. Sinun ja niiden joita sinä autoit on aika levätä. Tämä loppuu nyt meidän kaikkien osalta." Luokka:Selviytymiskauhupelit
Philip Massinger

Philip Massinger (1583–1640) oli englantilainen näytelmäkirjailija, huomattavimpia Shakespearen nuorempia aikalaisia. Hän opiskeli Oxfordin yliopistossa ja vaikutti sitten Lontoossa näyttelijänä ja näytelmien kirjoittajana tukalissa oloissa.Massinger, Philip, Tietosanakirja, osa 6, palsta 135, Tietosanakirja Osakeyhtiö 1914 Massinger kirjoitti enemmän Ben Jonsonia kuin Shakespearea seuraten runsaasti näytelmiä, joista useimmat yhteistyössä muiden kanssa. Niistä merkittävimpiä ovat marttyyridraama The virgin martyr (painettu 1622), historiallinen näytelmä The great duke of Florence (1627), The city madam (1632) ja porvarillinen huvinäytelmä A new way to pay old debts (1633). Massingerin näytelmien luonteet ovat yksipuolisia, mutta taiteellisen vakavasti hahmoteltuja. Hän ei edusta Shakespearen jälkeisessä draamatuotannossa vallitsevaa ammattimaisuutta. == Lähteet == ==Aiheesta muualla== Luokka:Englantilaiset näytelmäkirjailijat Luokka:Vuonna 1583 syntyneet Luokka:Vuonna 1640 kuolleet
Adolphe Mathieu

Adolphe Charles Ghislain Mathieu (1804–1876) oli belgialainen kirjailija. Hän osallistui Belgian vallankumoukseen 1830. Mathieu on kirjoittanut melkein kaikkia runoudenlajeja. Hänen teoksiaan ovat muun muassa Poésies de clocher (1827–1846), Roland de Lattre (1840), Le guersillon ja historiallinen teos Le livre de la trésorerie des Chartes du Hainaut (1842).Mathieu, Adolphe Ghislain, Tietosanakirja, osa 6, palsta 151, Tietosanakirja Osakeyhtiö 1914 Mathieu opiskeli oikeustiedettä, ja vuoden 1830 vallankumouksen aikana hän suoriutui tehtävästä saada hollantilaisten varuskunta Charleroissa laskemaan aseensa. Sen jälkeen hän toimi kirjastotehtävissä ja oli useiden tieteellisten seurojen jäsen. Hän toimi kriitikkona ja harrasti arkeologiaa ja kirjoitti siinä ohessa runoja, muun muassa kärkeviä poliittisia satiireja. Kootut teokset Oeuvres poétiques ilmestyivät 1856.Mathieu, Adolphe Charles Ghislain, Nordisk familjebok, Uggleupplagan. 17. palsta 1248. Nordisk familjeboks förlags 1910 == Lähteet == ==Aiheesta muualla== Luokka:Belgialaiset kirjailijat Luokka:Vuonna 1804 syntyneet Luokka:Vuonna 1876 kuolleet
Félix Varela

Félix Varela y Morales (20. marraskuuta 1788 Havanna – 18. helmikuuta 1853 St. Augustine) oli kuubalainen roomalaiskatolinen pappi ja Kuuban itsenäisyysliikkeen kannattaja. Félix Varela valmistui papiksi Havannassa 23-vuotiaana. Hänet valittiin Espanjan parlamenttiin Kuuban edustajaksi vuonna 1821. Hän kannatti parlamentissa Latinalaisen Amerikan itsenäistymistä ja orjuuden lakkauttamista Kuubassa, mutta kun Ranska hyökkäsi Espanjaan vuonna 1823 ja syöksi vallasta liberaalin hallituksen, Varela joutui pakenemaan Yhdysvaltoihin. Hän asui loppuelämänsä enimmäkseen New Yorkissa ja perusti Manhattanille Jeesuksen kirkastumisen kirkon (Church of the Transfiguration). Vuoden 2012 pääsiäisenä roomalaiskatolinen kirkko julisti Varelan kunnianarvoisaksi (), mikä on toinen vaihe nelivaiheisessa kanonisointiprosessissa. ==Lähteet== Luokka:Kuubalaiset papit Luokka:Filosofit Luokka:Orjuuden vastustajat Luokka:Vuonna 1788 syntyneet Luokka:Vuonna 1853 kuolleet
Mouvement national de libération de l’Azawad

Mouvement national de libération de l’Azawad eli MNLA on Malin pohjoisosan tuaregien poliittinen ja sotilaallinen järjestö. Muammar Gaddafin turvallisuusjoukoissa palvelleet tuaregit perustivat Azawadin vapautuksen kansallisen liikkeen MNLA:n syksyllä 2011. Heistä osa kannatti itsenäisyyttä ja osa autonomiaa Malin sisällä. Järjestöä tukivat tuaregien vuonna 2010 perustama Mouvement national pour l’Azawad ja arabien Front national pour la libération de l’Azawad. MNLA otti haltuunsa useita Malin pohjoisosien kaupunkeja ja julisti itsenäisen Azawadin valtion heinäkuussa 2012. Se muodosti islamistisen Ansar Dinen kanssa liittouman, joka pian hajosi. Sekulaari MNLA ei hyväksynyt Asar Dinen ajamaa Pohjois-Malin ”arabilaistamista” ja šarialain voimaantuloa. MNLA:n menetettyä hallitsemansa alueen Ansar Dinelle ja muille jihadisteille se ryhtyi tunnustelemaan mahdollisuuksia poliittiseen ratkaisuun. Ranskan joukkojen lyötyä islamistit alkuvuodesta 2013 järjestö sai jälleen haltuunsa Kidalin. MNLA solmi kesäkuussa aselevon, jonka perusteella Malin armeija pääsi kaupunkiin ja YK sai tuoda alueelle rauhanturvaajia. MNLA:n suhteet Malin hallitukseen olivat riitaisat ja neuvottelut katkesivat useaan otteeseen järjestön sisäisten erimielisyyksien takia. Marraskuussa 2013 MNLA ilmoitti yhteistyöstä Haut conseil pour l’unite de l’Azawad ja Mouvement arabe de l’Azawad (MAA) -järjestöjen kanssa. Toukokuussa 2014 puhkesi yhteenottoja Malin armeijan kanssa pääministeri Moussa Maran Kidalin-vierailuun liittyen. Armeijan vetäydyttyä solmittiin uusi tulitauko. MNLA ja MAA ottivat yhteen tammikuussa 2015. Saman vuoden kesäkuussa MNLA allekirjoitti rauhansopimuksen hallituksen kanssa. MNLA:n pääsihteeri on Bilal Ag Acherif. Sotilasjohtajana toimii Mohamed Ag Najem ja tiedottajana Hama Ag Sid’Ahmed. ==Lähteet== Luokka:Malin politiikka
Vuolijoen kartano

Wuolijoen kartano eli Wuolijoen rustholli sijaitsee Hämeenlinnan Hauholla Vuolijoen kylässä. Kartano toimi Hella Wuolijoen kirjoittaman Niskavuori- näytelmäsarjan esikuvana. Kartano on valtakunnallisesti arvokas kulttuuriympäristö. == Historia == Vuolijoen kantatila on Paulin rustholli, jonka 1600-luvulla omisti Paulinuksen pappissuku ja sen jälkeen Herkepeuksien suku. Jatkossa tila vaihtoi useasti omistajaa ja lopulta sen omistajiksi tuli Luopioisten talonpoikia.Wuolijoki, s. ix Juho Erkinpoika Wuolijoki (1798–1869) alkoi isännöidä tilaa vuonna 1830. Hänen puolisonsa oli Henriika Loviisa Erkintytär (1814–1882). Heidän poikansa Juho Wuolijoki isännöi Wuolijoen tilaa 1870–1911 puolisonsa Serafina Lagervikin kanssa. Pariskunnan vanhin poika, Wäinö Wuolijoki, isännöi tilaa 1911–1947.Wuolijoki, s. xi–xiii Nuorempi poika Sulo Wuolijoki avioitui vuonna 1908 virolaisen ylioppilaan Ella Maria Murrikin (sittemmin Hella Wuolijoki) kanssa. Avioliitto päättyi eroon 1923. Myöhemmin Hella Wuolijoki kirjoitti kuuluisan Niskavuori-sarjansa käyttäen esikuvanaan Vuolijoen kartanoa ja siinä asuneita henkilöitä. == Rakennukset == Vuosina 1741–1886 tila oli jaettu kahteen osaan, Vanhaantaloon ja Eerontaloon. Vanhantalon päärakennuksen vanhimmat osat on rakennettu 1700-luvun lopulla. Sen suuri tupa on mahdollisesti 1830-luvulta. Rakennus on saanut klassistisen ulkoasun vuonna 1921, ja sen suunnitteli professori Carolus Lindberg. Vanhatalo on nykyinen Vuolijoen kartano. Eerontalon pitkä päärakennus on 1800-luvun keskivaiheilta. Lindberg suunnitteli myös Eerontalon korjauksen 1920-luvulla. Eerontalo on nykyään Alitalo. Harmaakivinen navetta on vuodelta 1899 ja luhtiaitta on rakennettu vuonna 1793. Vuolijoen kulttuurimaisemaan kuuluu myös Syrjäsen tilan vanha riihi.Häme-Wiki: Vuolijoen kartano == Nykypäivä == Wuolijoen kartanoa isännöi nykyään Erkki Wuolijoki, joka on Wäinö Wuolijoen pojanpoika ja kuudes saman suvun isäntä Wuolijoen kartanossa. Kartano on pelkästään yksityiskoti eikä se ole avoinna yleisölle. Sydän-Hämeen Lehti: Niskavuorelaisuuden ytimessä == Lähteet == * Wuolijoki, Erkki: Niskavuoren henki. Hämeenlinna: Karisto Oy, 2015. ISBN 978-951-23-5877-9. * Häme-Wiki: Vuolijoen kartano https://www.hamewiki.fi/wiki/Vuolijoen_kartano * Sydän-Hämeen Lehti (2015): Niskavuorelaisuuden ytimessä https://shl.fi/2015/07/01/niskavuorelaisuuden-ytimessa/#cebd1720 ===Viitteet=== Luokka:Hämeenlinnan kartanot
Kerimäen terveysasema

Kerimäen terveysasema on eteläsavolaisen Savonlinnan kaupungin Kerimäen pitäjässä sijaitseva julkisen palvelun terveysasema. Se on avoinna arkisin kello 8-15.30. Ajanvarauksella saatavat lääkäriajat on tarkoitettu ei- kiireellistä hoitoa varten. Palvelujen tuottamisesta vastaa Itä-Savon sairaanhoitopiirin kuntayhtymä (Sosteri). Betonirinkoinen, tiiliverhoiltu, yksikerroksinen terveyskeskusrakennus valmistui vuonna 1975. Kiireellisen hoidon tarpeessa Kerimäeltä voi hakeutua Savonlinnan keskussairaalan ympärivuorokautisesti palvelevaan yhteispäivystykseen Savonlinnassa (Keskussairaalantie 6, Savonlinna). ==Lähteet== ==Aiheesta muualla== *Kerimäen lääkärin vastaanotto (suomi.fi) Luokka:Kerimäki Luokka:Savonlinnan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Itä-Savon sairaanhoitopiiri
Enonkosken terveysasema

Enonkosken terveysasema on eteläsavolaisessa Enonkosken kunnassa sijaitseva julkisen palvelun terveysasema. Se on avoinna maanantaista torstaihin kello 8-15 ja perjantaisin kello 8-14. Ajanvarauksella saatavat lääkäriajat on tarkoitettu ei-kiireellistä hoitoa varten. Palvelujen tuottamisesta vastaa Itä-Savon sairaanhoitopiirin kuntayhtymä (Sosteri). Enonkosken terveysaseman palveluita ovat laboratorio, hammashoitola sekä lääkärin ja hoitajan vastaanotot. Kiireellisen hoidon tarpeessa Enonkoskelta voi hakeutua Savonlinnan keskussairaalan ympärivuorokautisesti palvelevaan yhteispäivystykseen Savonlinnassa (Keskussairaalantie 6, Savonlinna). ==Lähteet== ==Aiheesta muualla== *Enonkosken terveysasema (suomi.fi) Luokka:Enonkosken rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Itä-Savon sairaanhoitopiiri
Yhdysvaltain ilmavoimien akatemia

Yhdysvaltain ilmavoimien akatemia (, lyh. USAFA) on kadettikoulu, joka kouluttaa upseereita ilma- ja avaruusvoimille. Se sijaitsee Air Force Academyssä Coloradon osavaltiossa. Akatemiassa vierailee noin miljoona turistia vuosittain."A Quick Look at the U.S. Air Force Academy, ,"USAFA Fact Sheet, May 2008 Air Force Academyn kanslerina on syyskuusta 2020 lähtien toiminut kenraaliluutnantti Richard Clark. Hän on koulun ensimmäinen afroamerikkalainen kansleri. ==Lähteet== ==Aiheesta muualla== *Akatemian kotisivu Luokka:Coloradon rakennukset ja rakennelmat Luokka:Yhdysvaltain ilmavoimat Luokka:Yhdysvaltain avaruusvoimat Ilmavoimien akatemia
Robert Paulig

Robert Gustav Paulig (5. maaliskuuta 1947 Helsinki – 22. heinäkuuta 2020 Helsinki) oli suomalainen yrittäjä, Henrik Pauligin poika ja Gustav Pauligin pojanpojanpoika. Robert Paulig syntyi Pauligin yrittäjäsukuun. Hän opiskeli Svenska handelshögskolanissa ja valmistui diplomiekonomiksi vuonna 1975. Hän työskenteli suvun paahtimoyrityksessä Paulig-konsernissa vuoteen 1986 saakka ja lähti siitä erimielisyyksien jälkeen, kun hän ei saanut perheyritystä viedyksi pörssiin. Hän perusti 1980-luvun lopulla Robert’s Coffee -ketjun, jota ovat vuodesta 2011 lähtien hoitaneet hänen lapsensa Carl-Gustav Paulig (s. 1983) ja Henrika Paulig (s. 1985). == Lähteet == == Aiheesta muualla == *Robert Pauligin muistokirjoitus Helsingin Sanomissa. Luokka:Vuonna 1947 syntyneet Luokka:Vuonna 2020 kuolleet Luokka:Suomalaiset yrittäjät Luokka:Paulig
Air Force Academy (Colorado)

Air Force Academy on väestönlaskennallinen asuinpaikka (CDP) El Pason piirikunnassa Coloradon osavaltiossa Yhdysvalloissa. Sen väkiluku oli vuoden väestönlaskennassa 6 608. Yhdysvaltain ilmavoimien akatemia sijaitsee CDP:ssä. Air Force Academy kuuluu Colorado Springsin suurkaupunkialueeseen. == Väestö == Kunnan asukkaista 70 prosenttia on valkoisia, 9,95 prosenttia afroamerikkalaisia, 8,87 prosenttia latinalaisamerikkalaisia ja 4,07 prosenttia aasialaisia. 97,7 prosenttia asukkaista on Yhdysvaltain kansalaisia. Kunnan väestön keski-ikä on 20,9 vuotta. ==Lähteet== ==Aiheesta muualla== *Yhdysvaltain ilmavoimien akatemian viralliset kotisivut Luokka:Coloradon väestönlaskennalliset asuinpaikat
Mzilikazi Khumalo

James Stephen Mzilikazi Khumalo (20. kesäkuuta 1932 Vryheid, KwaZulu-Natal – 22. kesäkuuta 2021) oli eteläafrikkalainen säveltäjä ja kielitieteilijä.Citation for James Khumalo University of the Witwatersrand, Johannesburg Khumalo syntyi Pelastusarmeijan maatilalla liikkeessä vaikuttaneelle pariskunnalle. Hän sai jo lapsena kosketuksen sekä länsimaiseen vokaalimusiikkiin että afrikkalaisiin musiikkiperinteisiin. Khumalo opiskeli kieliä ensin Etelä-Afrikan yliopistossa ja sai vuonna 1987 filosofian tohtorin arvon Witwatersrandin yliopistosta. Hän työskenteli Afrikan kielten professorina ja niiden laitoksen johtajana Witwatersrandin yliopistossa, kunnes jäi eläkkeelle vuonna 1998. Hän oli zulun kielen asiantuntija.Khumalo, (James Steven) Mzilikazi Grove Music Online Khumalon ensimmäinen sävellys on Ma Ngificwa Ukufa (1958). Hän sävelsi myöhemmin runsaasti teoksia kuorolle. Khumalo sävelsi ensimmäisen eteläafrikkalaisen oratorion afrikkalaisella kielellä (UShaka, 1982, uudistettu 1996) ja oli ensimmäinen musta eteläafrikkalainen täysimittaisen oopperan (Princess Magogo, 2002) säveltäjä. Apartheidajan päätyttyä hän toimi puhemiehenä komiteassa, joka valitsi Etelä- Afrikalle uuden kansallislaulun: laajennetun version ”Nkosi Sikelel' iAfrikasta” sanoituksin kaikilla yhdellätoista kansalliskielellä.Spotlight on foremost South African composer Mzilikazi Khumalo African Studies Center, University of Michigan Khumalon vokaalisävellykset ovat yleensä olleet zulunkielisiin teksteihin laadittuja. Vuonna 1986 säveltäjä loi kuoroteoksen arkkipiispa Desmond Tutun virkaanastumisen kunniaksi.Mzilikazi Khumalo Naxos Sävellystyön ohella Khumalo johti monia kuoroja kansainvälisesti ja perustanut Richard Cockin kanssa kansallisen kuorofestivaalin. Khumalo sai uransa aikana monia palkintoja ja tunnustuksia. Hän oli Etelä-Afrikan, Zulumaan, Fort Haren, Stellenboschin ja Witwatersrandin yliopistojen kunniatohtori. Bongani Ndodana- Breen sävelsi Khumalon kunniaksi pianokonserton Mzilikazi Emhlabeni. == Lähteet == Luokka:Eteläafrikkalaiset säveltäjät Luokka:Kuoronjohtajat Luokka:Kielitieteilijät Luokka:Oopperasäveltäjät Luokka:Vuonna 1932 syntyneet Luokka:Vuonna 2021 kuolleet
Port-Valais

Port-Valais on kunta Lounais-Sveitsissä Valais’n kantonin ranskankielisessä osassa. Siellä on runsaat 4 000 vakinaista asukasta. == Sijainti== Port-Valais sijaitsee Genevenjärven kaakkoisrannalla toistakymmentä kilometriä Montheystä pohjoiseen ja kymmenkunta kilometriä Montreux’stä lounaaseen. Itäpuolella kunta rajoittuu Genevenjärveen laskevaan Rhôneen. 1600-luvulla rakennettu Stockalperin kanava kulkee Rhônen länsipuolella Port-Valais’n poikki. Länsipuolella kunnan alue ulottuu Chablais’n Alpeille runsaan 2 000 metrin korkeuteen. Port-Valais’n korkein vuori on Le Grammont, joka kunnan alueella nousee 2 151 metriin. == Nähtävyydet == Port-Valais on matkailupaikkakunta, jonne rakennettiin 1970-luvulla venesatama ja leirintäalue, 1980-luvulla Swiss Vapeur Parc (pienoisjunapuisto) ja 1990-luvulla vesipuisto. Stockalperin kanavan varrelle on rakennettu asuintaloja "Venetsian tyyliin". == Liikenne == Moottoritie A9 ohittaa Port-Valais’n itäpuolitse. Genevenjärvellä on reittilaivaliikennettä. Talvella on yhteys Chillonin linnan ja Montreux’n kautta Veveyhin, kesällä edelleen Cullyn, Lutryn ja Pullyn kautta Lausanneen. SBB:n rautatie Montheystä Ranskan rajalle St. Gingolphiin kulkee Port-Valais’n poikki. Radalla on RegionAlpsin henkilöliikennettä tunneittain molempiin suuntiin, St. Gingolphiin ja St. Mauriceen. == Kuvia == Port-Valais.1.jpg| Stockalperin kanavan varren taloja. Miniature Train Park.jpg| Swiss Vapour Park. Le Bouveret - Port Valais.jpg| Bouveret’n reittilaivalaituri. Arrivée du Rhône depuis le Grammont.JPG| Näkymä Grammontvuorelta pohjoiseen, Genevenjärven yli kohti Veveytä ja La Tour-de-Peilziä. == Lähteet == * === Viitteet === == Aiheesta muualla == Luokka:Valais’n kunnat
Tagant

Tagant on hallintoalue eli wilaya Mauritanian keskiosassa. Sen hallinnollinen keskus on Tidjikjan kaupunki. Alueen pinta-ala on 98 340 neliökilometriä. Asukkaita on 83 300 henkeä (vuonna 2018). Tagant rajoittuu pohjoisessa Adrarin, idässä Hodh El Charghin, etelässä Hodh El Gharbin ja Assaban sekä lännessä Braknan alueisiin. Pinnanmuodostusta leimaavat vuoret ja kalliorinteet. Seutu kuuluu Sahelin vyöhykkeeseen. Alueeseen kuuluu kolme departementtia eli moughataata ja 10 kuntaa: * Moudjérian departementti ** Moudjéria ** N’Beike ** Soudoud * Tichitin departementti ** Lekhcheb ** Tichit * Tidjikjan departementti ** Boubacar Ben Amer ** El Wahat ** Lehsira ** Tensigh ** Tidjikja. Kuivuudesta kärsivällä alueella harjoitetaan karjanhoitoa ja pienimuotoista maanviljelyä sekä kasvatetaan taatelipuita. == Lähteet == *
Enonkosken koulu

Enonkosken koulu on eteläsavolaisen Enonkosken kunnassa toimiva yhtenäiskoulu (luokka-asteet 1-9). Se on Enonkosken ainoa peruskoulu ja vastaa myös lasten esiopetuksesta. Vuonna 2018 (2016) Enonkosken koulua kävi yhteensä 129 (107) peruskoulun oppilasta, jonka lisäksi yhtenäiskoulu järjesti esiopetusta. Syksyllä 2019 oppilasmääräksi kirjattiin 145. ==Lähteet== ==Aiheesta muualla== *Tanja Perkkiö (5.12.2015) Äiti kypsyi tappelemaan ja otti poikakolmikon pois koulusta (yle.fi) Luokka:Enonkosken rakennukset ja rakennelmat Luokka:Suomen peruskoulut